Областна дирекция „Земеделие“ уведомява земеделските стопани на територията на област Монтана, че в брой 101 от 27 ноември 2020 г. на Държавен вестник е обнародвана Наредба за изменение и допълнение на Наредба № 13 от 2016 г. за мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности. С нея се регламентира нов начин за уведомяване на пчеларите за предстоящи третирания с препарати за растителна защита на земеделските култури, чрез нарочно създадената Електронна платформа за оповестяване на растителнозащитните, дезинфекционните и дезинсекционните дейности (ЕПОРД), поддържана от Българската агенция по безопасност на храните (БАБХ). В тази връзка всички пчелари и земеделски стопани обработващи площи със земеделски култури трябва да направят регистрация в платформата до 31 януари 2021 г. Важно е да се подчертае, че до 28 февруари 2021 г., в случай на третиране на земеделски площи, **уведомяването ще се извършва по досегашния ред и чрез ЕПОРД**.

От 1 март 2021 г. уведомяването ще се осъществява **само чрез ЕПОРД**.

На сайта на Българката агенция по храните е публикуван линк за достъп до Електронната платформа за оповестяване на растителнозащитните дейности.

http://www.babh.government.bg/bg/Page/epord/index/epord/%D0%A0%D0%B5%D0%B3%D0%B8%D1%81%D1%82%D1%80%D0%B0%D1%86%D0%B8